1996 తమిళనాడు శాసనసభ ఎన్నికలు

తమిళనాడు **పదకొండవ శాసనసభ ఎన్నికలు** 1996 మే 2 న జరిగాయి. ద్రవిడ మున్నేట్ర కజగం (DMK) నేతృత్వంలోని ఫ్రంట్ ఎన్నికల్లో విజయం సాధించింది. దాని నాయకుడు M. కరుణానిధి ముఖ్యమంత్రి అయ్యాడు. ఈ పదవిని చేపట్టడం ఇది ఆయనకు నాలుగోసారి. తమిళ మానిల కాంగ్రెస్ (TMC)కి చెందిన S. బాలకృష్ణన్ ప్రతిపక్ష నాయకుడయ్యాడు. అధికారంలో ఉన్న ఆల్ ఇండియా అన్నా ద్రవిడ మున్నేట్ర కజగం (AIADMK) ప్రధాన కార్యదర్శి, ముఖ్యమంత్రి పదవిలో ఉన్న జె. జయలలిత బర్గూర్ నియోజకవర్గం నుండి ఎన్నికలలో ఓడిపోయింది. 1967లో ఎం. భక్తవత్సలం తర్వాత, పదవిలో ఉండి ఎన్నికల్లో ఓడిపోయిన ముఖ్యమంత్రి ఆమెయే.

## నేపథ్యం

### జయలలిత వ్యతిరేకత
J. జయలలిత నేతృత్వంలోని ఆల్ ఇండియా అన్నా ద్రవిడ మున్నేట్ర కజగం (AIADMK) ప్రభుత్వం 1991 నుండి అధికారంలో ఉంది. ఆమె పాలనాకాలంలో అవినీతి, కుంభకోణాలు ప్రబలి, ప్రజల్లో తీవ్రమైన అసంతృప్తి నెలకొంది. అవినీతి కుంభకోణాల పరంపర, అదుపు లేని ఆధిపత్య ధోరణి, జయలలిత తన పెంపుడు కుమారుడు సుధాకరన్‌కు చేసిన విలాసవంతమైన పెళ్ళి -అన్నీ కలిసి అన్నాడీఎంకే మద్దతు పునాదిని, 1991 ఎన్నికలలో ఓటర్లు ఆమెపట్ల కనబరచిన సద్భావనను దెబ్బతీశాయి.

### TMC ఏర్పాటు
1991 ఎన్నికలలో విజయం సాధించడంలో సహాయపడిన ఇండియన్ నేషనల్ కాంగ్రెస్ (INC)తో ఏఐఏడీఎంకే కూటమి పదవీకాలం మధ్యలో ఇబ్బందుల్లో పడింది. జె. జయలలిత కూటమిని రద్దు చేసింది. తమిళనాడు శాసనసభలో కాంగ్రెస్ ప్రధాన ప్రతిపక్ష పార్టీగా పనిచేసింది. 1996 ఎన్నికలు సమీపిస్తున్న తరుణంలో డీఎంకేతో పొత్తు పెట్టుకుని కాంగ్రెస్ ఎన్నికల్లో పోటీ చేస్తుందని భావించారు. అయితే కాంగ్రెస్ తమిళనాడు రాష్ట్ర యూనిట్ కోరికలకు వ్యతిరేకంగా, జాతీయ కాంగ్రెస్ నాయకుడు (అప్పటి భారత ప్రధాని) పివి నరసింహారావు ఎఐఎడిఎంకె తోనే కాంగ్రెస్ పొత్తు పెట్టుకోనున్నట్లు ప్రకటించాడు. ఇది తమిళనాడు కాంగ్రెస్‌లో చీలికకు దారితీసింది, మెజారిటీ పార్టీ కార్యకర్తలు, క్యాడర్ GK మూపనార్ నేతృత్వంలో తమిళ్ మానిల కాంగ్రెస్ (TMC) ఏర్పాటు చేసారు. టిఎంసి ఈ ఎన్నికల్లో డిఎంకెతో పొత్తు పెట్టుకుని పోటీ చేసింది.

### MDMK ఏర్పాటు
1993లో, డిఎంకె లోని రెండవ శ్రేణి నాయకులలో ఒకరైన వైకోను పార్టీ సభ్యత్వం నుండి బహిష్కరించడంతో పార్టీలో చీలిక వచ్చింది. మరుసటి సంవత్సరం వైకో, మరుమలార్చి ద్రవిడ మున్నేట్ర కజగం (MDMK) అనే కొత్త పార్టీని ప్రారంభించారు.

### సంకీర్ణాలు
1996 ఎన్నికల్లో నాలుగు ప్రధాన కూటమిలు ఏర్పడ్డాయి. కమ్యూనిస్ట్ పార్టీ ఆఫ్ ఇండియా (సిపిఐ) కూడా భాగస్వామిగా ఉన్న డిఎంకె-టిఎంసి ఫ్రంట్‌ ఒకటి, ఎఐఎడిఎంకె-కాంగ్రెసుల ఫ్రంట్ ఒకటి - ఈ రెండు రాష్ట్రంలో ప్రధాన రాజకీయ సమూహాలుగా ఉన్నాయి. ఈ రెండు ఫ్రంట్‌లలో అనేక చిన్న పార్టీలు కూడా ఉన్నాయి. ఈ రెండు ఫ్రంట్‌లు కాకుండా, కమ్యూనిస్ట్ పార్టీ ఆఫ్ ఇండియా (మార్క్సిస్ట్) (CPM), జనతాదళ్ (JD), సమాజ్‌వాదీ జనతా పార్టీ (SJP)లతో కూడిన MDMK నేతృత్వంలోని సంకీర్ణం కటి ఉంది.  రామమూర్తి నేతృత్వంలోని పట్టాలి మక్కల్ కట్చి (PMK), అఖిల భారత ఇందిరా కాంగ్రెస్ (తివారీ) (తివారీ కాంగ్రెస్) ల కూటమి ఈ ఎన్నికలలో పోటీ చేసిన నాల్గవ కూటమి. ప్రారంభంలో, టిఎంసి ఏర్పాటుకు ముందు, డిఎంకె, పిఎంకె, సిపిఐ, తివారీ కాంగ్రెస్, మరికొన్ని ఇతర పార్టీలతో కూడిన ఏడు పార్టీల కూటమి ఏర్పాటైంది. అయితే, కరుణానిధి, రామమూర్తి మధ్య విభేదాలతో తివారీ కాంగ్రెస్, పిఎంకెలు ఫ్రంట్ నుండి వైదొలగడంతో ఈ పొత్తు పడిపోయింది. దీని తరువాత, చో రామస్వామి (*తుగ్లక్* ఎడిటర్) DMK-TMC సంకీర్ణాన్ని ఏకతాటిపైకి తీసుకురావడంలోను, దానికి రజనీకాంత్ మద్దతు సాధించడంలోనూ కీలక పాత్ర పోషించాడు. కొన్ని ఇతర చిన్న రాజకీయ నిర్మాణాలు, పార్టీలు కూడా ఈ ఎన్నికలలో పోటీ చేసాయి - భారతీయ జనతా పార్టీ (BJP) ఒంటరిగా ఎన్నికలలో పోటీ చేసింది; దళిత నాయకుడు కె. కృష్ణసామి నేతృత్వంలోని కుల సంస్థ దేవేంద్ర కుల వెల్లర్ సంఘంతో పొత్తు పెట్టుకుని సుబ్రమణ్యస్వామి జనతా పార్టీ పోటీ చేసింది.

### రజనీకాంత్ మద్దతు
ఎన్నికల్లో అన్నాడీఎంకేకు వ్యతిరేకంగా ప్రచారం చేసేందుకు ప్రముఖ తమిళ సినీ నటుడు రజనీకాంత్‌ను డీఎంకే-టీఎంసీ కూటమి చేర్చుకుంది. డిఎంకె-టిఎంసి కూటమికి రజనీకాంత్ తన మద్దతు ప్రకటించాడు  అతని అనేక అభిమాన సంఘాల సభ్యులు తమిళనాడు అంతటా డిఎంకె ఫ్రంట్ కోసం ప్రచారం చేశారు. సన్ టీవీలో విస్తృతంగా వీక్షించిన ప్రచారంలో రజనీకాంత్, "ఎఐఎడిఎంకె తిరిగి అధికారంలోకి వస్తే తమిళనాడును దేవుడు కూడా రక్షించలేడు" అని ప్రకటించాడు. రజనీకాంత్ మద్దతు డిఎంకెకు అపారమైన విజయాన్ని అందించింది.

## సీట్ల కేటాయింపులు

### ఏఐఏడీఎంకే-INC ఫ్రంట్

### డిఎంకె-టిఎంసి ఫ్రంట్

### MDMK-CPI(M) ఫ్రంట్

### పీఎంకే-తివారీ కాంగ్రెస్ ఫ్రంట్

## ఓటింగు, ఫలితాలు
పోలింగు 1996 మే 2 న జరిగింది. ఫలితాలు మే 12న వెలువడ్డాయి. 66.95% పోలింగ్ నమోదైంది. భారత పార్లమెంటు ఎన్నికలతో పాటు అసెంబ్లీ ఎన్నికలు కూడా ఒకేసారి జరిగాయి. 
thumb|పార్టీల ఆధారంగా ఫలితాల ఎన్నికల మ్యాప్. రంగులు ఎడమ వైపున ఉన్న ఫలితాల పట్టికపై ఆధారపడి ఉంటాయి

### నియోజకవర్గాల వారీగా ఫలితాలు

## మూలాలు

వర్గం:తమిళనాడు శాసనసభ ఎన్నికలు
తమిళనాడు